**การประชุมคณะผู้บริหารขององค์การบริหารส่วนตำบลโตนด**

**ครั้งที่ ๑ / ๒๕๖๑**

**วันที่ ๘ เดือน มกราคม พ.ศ. ๒๕๖๑**

**ณ ห้องประชุมสภาองค์การบริหารส่วนตำบลโตนด**

**ผู้มาประชุม จำนวน ๔ ราย มีรายนามดังนี้**

|  |  |  |  |
| --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** |
| ๑ | นายสุรเทพ ปั่นกลาง  | นายกองค์การบริหารส่วนตำบลโตนด |  |
| ๒ | นายชอบ กลึงโพธิ์  | รองนายกองค์การบริหารส่วนตำบลโตนด |  |
| ๓ | นางสาวอรณิชชา โชคทวีรัฐ  | รองนายกองค์การบริหารส่วนตำบลโตนด |  |
| ๔ | นางมานิดา ธนาฒยนันต์ | เลขานุการนายก อบต. โตนด |  |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** |
| ๑ | นายมงคล แมงกลาง | ปลัดองค์การบริหารส่วนตำบล |  |
| ๒ | นางศรินยา เดชน้อย | รองปลัดองค์การบริหารส่วนตำบล |  |
| ๓ | นางสาวภิญญลักษณ์ ศิริทรัพย์ | ผู้อำนวยการกองคลัง |  |
| ๔ | นายดนัย วิชัยวัฒนา | ผู้อำนวยการกองช่าง |  |
| ๕ | นางนพภา ยอพันดุง | หัวหน้าสำนักงานปลัด |  |
| ๖ | นางสาวธนวรรณ เทศสูงเนิน | นักวิชาการศึกษา รักษาราชการฯ |  |

**เริ่มประชุมเวลา ๑๐.๐๐ น.**

 เมื่อถึงเวลาประชุมเลขานุการคณะผู้บริหาร ได้ให้สัญญาณแก่ผู้เข้าร่วมประชุมเข้า

ห้องประชุมนับองค์ประชุมถือว่าครบองค์ประชุมแล้ว จึงเชิญประธาน กล่าวเปิดการประชุมและดำเนินการประชุมตามระเบียบวาระการประชุมต่อไป

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**นายสุรเทพ ปั่นกลาง**  ๑. ขอขอบคุณคณะผู้บริหารและเจ้าหน้าที่ อบต.โตนดทุกท่านที่ได้ไปร่วม

**นายก อบต.** ให้บริการ ณ จุดบริการร่วม เนื่องในเทศกาลปีใหม่ ๗ วันอันตราย เริ่ม

 ตั้งแต่วันที่ ๒๘ ธันวาคม ๒๕๖๐ ถึงวันที่ ๓ มกราคม ๒๕๖๑ ซึ่งเป็นไปด้วย

 ความเรียบร้อย

๒. ในวันเสาร์ที่ ๑๓ มกราคม ๒๕๖๐ องค์การบริหารส่วนตำบลโตนด จะดำเนินโครงการจัดกิจกรรมวันเด็กแห่งชาติประจำปี ๒๕๖๑ ซึ่งจะจัดบริเวณหน้าอาคารอเนกประสงค์ของเรา ในวันศุกร์ที่ ๑๒ มกราคม ๒๕๖๑ ก็ขอเชิญทุกท่านร่วมกันเตรียมงาน และช่วยประชาสัมพันธ์เชิญชวนเด็กๆ ในตำบลโตนดของเรามาร่วมกิจกรรมดังกล่าว ใช้งบประมาณทั้งสิ้น ๓๐,๐๐๐ บาท

/ ๓. ด้วยองค์การ...

 - ๒ -

๓. ด้วยองค์การบริหารส่วนตำบลโตนดได้ดำเนินการจ่ายเบี้ยยังชีพโดยโอนผ่านบัญชีธนาคาร ธ.ก.ส. สาขาดอนหวาย เป็นครั้งแรก และมีบางส่วนที่เอกสารยังไม่พร้อมก็ยังจ่ายเป็นเงินสด ณ ที่ทำการองค์การบริหารส่วนตำบลโตนด (อาคารอเนกประสงค์) ซึ่งก็เป็นไปด้วยความเรียบร้อย

**ระเบียบวาระที่ ๒ เรื่อง รับรองรายงานการประชุม ครั้งที่ผ่านมาเมื่อวันที่ ๒๒ พฤศจิกายน**

 **๒๕๖๐**

**ที่ประชุม** มีมติให้การรับรองด้วยคะแนนเสียงเป็นเอกฉันท์

**ระเบียบวาระที่ ๓ เรื่อง เสนอเพื่อพิจารณา**

 **๓.๑ การโอนบประมาณรายจ่ายประจำปี ๒๕๖๑ ครั้งที่ ๒**

**นายสุรเทพ ปั่นกลาง**  ด้วยได้รับแจ้งจากส่วนราชการภายในว่า ตั้งงบประมาณรายจ่ายไว้ไม่เพียงพอ**นายก อบต.** จ่าย มีความจำเป็นต้องขอโอนงบประมาณรายจ่ายเพิ่มเติม มีรายละเอียด

 ดังต่อไปนี้

**โอนลด**

**แผนงานบริหารงานทั่วไป**

- ด้านบริหารทั่วไป แผนงานบริหารงานทั่วไป งานบริหารทั่วไป งบดำเนินงาน หมวด

ค่าใช้สอย รายการ รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ๓) ค่าใช้จ่ายโครงการฝึกอบรมและศึกษาดูงานเพื่อพัฒนาและเพิ่มประสิทธิภาพในการบริหารกิจการบ้านเมืองที่ดี ด้านเศรษฐกิจชุมชน คุณธรรมจริยธรรม ของคณะผู้บริหาร ส.อบต. พนักงานส่วนตำบล พนักงานจ้าง และผู้นำชุมชนในเขตองค์การบริหารส่วนตำบลโตนด งบประมาณอนุมัติ ๒๐๐,๐๐๐ บาท งบประมาณคงเหลือก่อนโอน ๕๔,๓๒๐ บาท โอนลดครั้งนี้ ๕๔,๓๒๐ บาท ยอดเงินงบประมาณหลังโอน ๐ บาท

**โอนเพิ่ม**

**แผนงานบริหารงานทั่วไป**

- ด้านบริหารทั่วไป แผนงานบริหารงานทั่วไป งานบริหารทั่วไป งบดำเนินงาน หมวด

ค่าใช้สอย รายการ รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ (๒) ค่าใช้จ่ายในการเดินทางไปราชการของเจ้าหน้าที่ งบประมาณอนุมัติ ๕๐,๐๐๐ บาท งบประมาณคงเหลือก่อนโอน ๑๓,๘๔๔ บาท โอนเพิ่มครั้งนี้ ๕๔,๓๒๐ บาท ยอดเงินงบประมาณหลังโอน ๖๘,๑๖๔ บาท

**โอนลด**

**แผนงานบริหารงานทั่วไป**

- ด้านบริหารทั่วไป แผนงานบริหารงานทั่วไป งานบริหารทั่วไป งบบุคลากร หมวด

เงินเดือน (ฝ่ายประจำ) ประเภทรายจ่าย ค่าตอบแทนพนักงานจ้าง รายการ ค่าตอบแทนพนักงานจ้าง งบประมาณอนุมัติ ๑,๐๐๔,๐๐๐ บาท งบประมาณคงเหลือก่อนโอน ๗๓๖,๗๕๐ บาท โอนลดครั้งนี้ ๑๕๐,๐๐๐ บาท ยอดเงินงบประมาณหลังโอน ๕๘๖,๗๕๐ บาท

/ โอนเพิ่ม...

 - ๓ -

**โอนเพิ่ม**

**แผนงานบริหารงานทั่วไป**

- ด้านบริหารทั่วไป แผนงานบริหารงานทั่วไป งานบริหารทั่วไป งบดำเนินงาน หมวด

ค่าใช้สอย รายการ รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ (๒) ค่าใช้จ่ายในการเดินทางไปราชการของเจ้าหน้าที่ งบประมาณอนุมัติ ๕๐,๐๐๐ บาท งบประมาณคงเหลือก่อนโอน ๖๘,๑๖๔ บาท โอนเพิ่มครั้งนี้ ๑๕๐,๐๐๐ บาท ยอดเงินงบประมาณหลังโอน ๒๑๘,๑๖๔ บาท

**โอนลด**

**แผนงานบริหารงานทั่วไป**

- ด้านบริหารทั่วไป แผนงานบริหารงานทั่วไป งานบริหารงานคลัง งบบุคลากร หมวด

เงินเดือน (ฝ่ายประจำ) ประเภทรายจ่าย ค่าตอบแทนพนักงานจ้าง รายการ ค่าตอบแทนพนักงานจ้าง งบประมาณอนุมัติ ๔๒๔,๐๐๐ บาท งบประมาณคงเหลือก่อนโอน ๓๕๓,๖๕๐ บาท โอนลดครั้งนี้ ๘๑,๐๐๐ บาท ยอดเงินงบประมาณหลังโอน ๒๗๒,๖๕๐ บาท

**โอนเพิ่ม**

**แผนงานบริหารงานทั่วไป**

- ด้านบริหารทั่วไป แผนงานบริหารงานทั่วไป งานบริหารงานคลัง งบดำเนินงาน หมวด

ค่าใช้สอย รายการ รายจ่ายเพื่อให้ได้มาซึ่งบริการ งบประมาณอนุมัติ ๑๓๐,๐๐๐ บาท งบประมาณคงเหลือก่อนโอน ๑๐๒,๖๐๔.๑๐ บาท โอนเพิ่มครั้งนี้ ๘๑,๐๐๐ บาท ยอดเงินงบประมาณหลังโอน ๑๘๓,๖๐๔.๑๐ บาท

**มติที่ประชุม** ใช้ระยะเวลาพิจารณาพอสมควร จึงลงมติเห็นชอบด้วยคะแนนเสียงเป็น

 เอกฉันท์ให้โอนงบประมาณรายจ่ายประจำปีงบประมาณ ๒๕๖๑ ครั้งที่ ๒

 ทุกรายการ

**ระเบียบวาระที่ ๔ เรื่อง อื่น ๆ**

**นายสุรเทพ ปั่นกลาง** ในห้วงตั้งแต่วันที่ ๑ - ๓๐ พฤศจิกายน ๒๕๖๐ นักพัฒนาชุมชนก็จะออกไป

**นายก อบต.** ให้บริการรับขึ้นทะเบียนผู้สูงอายุ ที่เกิดระหว่างวันที่ ๑ มกราคม - ๓๐ กันยายน

 ๒๕๐๑ ได้ออกไปให้บริการประชาชนทุกหมู่บ้าน มีผู้มาขึ้นทะเบียนทั้งสิ้น ๗๔

 ราย ซึ่งจะเริ่มต้นรับเงินสวัสดิการในปีงบประมาณ ๒๕๖๒ เริ่มวันที่ ๑ ตุลาคม

 ๒๕๖๑ เป็นต้นไป

 มีท่านใดเสนอเรื่องอื่นๆ อีกหรือไม่ เมื่อที่ประชุมไม่มีเรื่องอื่นใดเสนอก็

 ขอปิดการประชุมสำหรับวันนี้

**ปิดการประชุมเวลา ๑๒.๐๐ น.**

 (ลงชื่อ) จดบันทึกการประชุม

 ( นางมานิดา ธนาฒยนันต์ )

 เลขานุการนายกองค์การบริหารส่วนตำบลโตนด

 (ลงชื่อ) ตรวจบันทึกการประชุม

 ( นายสุรเทพ ปั่นกลาง )

 นายกองค์การบริหารส่วนตำบลโตนด